**Ministru kabineta noteikumu projektu “ Grozījumi Ministru kabineta 2005.gada 29.novembra noteikumos Nr.898 "**[**Valsts bērnu tiesību aizsardzības inspekcijas nolikums**](https://likumi.lv/ta/id/122431-valsts-bernu-tiesibu-aizsardzibas-inspekcijas-nolikums)**" un Grozījumi Ministru kabineta 2018.gada 26.jūnija noteikumos Nr.355 "**[**Ārpusģimenes**](https://likumi.lv/ta/id/122431-valsts-bernu-tiesibu-aizsardzibas-inspekcijas-nolikums) **aprūpes atbalsta centra noteikumi"” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projektu “Grozījumi Ministru kabineta 2005.gada 29.novembra noteikumos Nr.898 "[Valsts bērnu tiesību aizsardzības inspekcijas nolikums](https://likumi.lv/ta/id/122431-valsts-bernu-tiesibu-aizsardzibas-inspekcijas-nolikums)" (turpmāk - Inspekcijas nolikuma projekts) un Grozījumi Ministru kabineta 2018.gada 26.jūnija noteikumos Nr.355 "[Ārpusģimenes](https://likumi.lv/ta/id/122431-valsts-bernu-tiesibu-aizsardzibas-inspekcijas-nolikums) aprūpes atbalsta centra noteikumi" (turpmāk – Atbalsta centra noteikumu projekts) (turpmāk kopā – noteikumu projekti) izstrādes mērķis ir noteikt Valsts bērnu tiesību aizsardzības inspekciju (turpmāk – VBTAI) kā atbildīgo institūciju, kura nodrošina ārpusģimenes aprūpes atbalsta centram (turpmāk – atbalsta centrs) noteikto prasību izpildes pārraudzību, metodisko palīdzību, uzraudzību un saskaņo audžuģimeņu, specializēto audžuģimeņu un adoptētāju mācību programmas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Labklājības ministrijas iniciatīva |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2018.gada 1.jūlijā stājās spēkā Ministru kabineta 2018.gada 26.jūnija noteikumi Nr.354 „Audžuģimenes noteikumi” un Ministru kabineta 2018.gada 26.jūnija noteikumi Nr.355 „Ārpusģimenes aprūpes atbalsta centra noteikumi” (turpmāk – Atbalsta centra noteikumi), kuri nosaka, ka atbalsta sniegšanu audžuģimenēm un specializētajām audžuģimenēm no 2018.gada 1.jūlija nodrošina atbalsta centri. Savukārt no 2019.gada 1.janvāra atbalsta centri uzsāka atbalsta sniegšanu arī adoptētājiem, aizbildņiem un viesģimenēm. Atbalsta centru mērķis ir nodrošināt pasākumu kopumu, kas veicina bez vecāku gādības palikušu bērnu labklājību, drošību, patstāvību, kā arī audžuģimeņu, jo īpaši specializēto audžuģimeņu, un adoptētāju, aizbildņu un viesģimeņu skaita pieaugumu. Pirms Atbalsta centru noteikumu spēkā stāšanās, psiholoģisko atbalstu audžuģimenēm, aizbildņiem, adoptētājiem, un viesģimenēm, kā arī mācības audžuģimenēm nodrošināja VBTAI. Atbalsta centra noteikumi nosaka, ka atbalsta centri nodrošina mācības audžuģimenēm, specializētajām audžuģimenēm un adoptētājiem. Atbalstu centra noteikumu 12.2. apakšpunkts nosaka, ka VBTAI saskaņo atbalsta centru izstrādātās audžuģimeņu un specializēto audžuģimeņu mācību programmas. Savukārt Ministru kabineta 2018.gada 30.oktobra noteikumi Nr.667 „Adopcijas kārtība” nosaka, ka potenciālie adoptētāji apgūst adoptētāju mācību programmu. Tādējādi, ņemot vērā, ka VBTAI šobrīd saskaņo audžuģimeņu un specializēto audžuģimeņu mācību programmas un pēc analoģijas arī adoptētāju mācību programmu, nepieciešams papildināt Ministru kabineta 2005.gada 29.novembra noteikumus Nr. 898 „Valsts bērnu tiesību aizsardzības inspekcijas nolikums ” (turpmāk - VBTAI nolikums) un Atbalsta centra noteikumus, nosakot, ka atbalsta centriem jāsaskaņo audžuģimeņu, specializēto audžuģimeņu un adoptētāju mācību programmas ar VBTAI, savukārt VBTAI izskata un saskaņo atbalsta centru iesniegtās audžuģimeņu, specializēto audžuģimeņu un adoptētāju mācību programmas.Lai nodrošinātu iepriekš minēto, VBTAI nolikuma projekts paredz:1. Svītrot 2.7.apakšpunktu un 3.9.apakšpunktu, ņemot vērā, ka audžuģimeņu uzskaite tiek nodrošināta AGIS un atbalstu audžuģimenēm sniedz atbalsta centri;
2. Papildināt nolikumu ar 3.4.¹apakšpunktu šādā redakcijā:

„3.4.¹ saskaņot audžuģimenes, specializētās audžuģimenes un adoptētāja mācību programmas;”.Savukārt Atbalsta centru noteikumu projekts paredz, ka atbalsta centri:“12.3. nodrošina mācības potenciālajiem adoptētājiem atbilstoši ar inspekciju saskaņotai mācību programmai”.VBTAI nolikuma 2.2. apakšpunkts nosaka, ka viena no VBTAI pamatfunkcijām ir veikt bāriņtiesu darba uzraudzību un bāriņtiesu metodisko vadību. Tāpat VBTAI uzrauga un kontrolē Bērnu tiesību aizsardzības likuma un citu bērnu tiesību aizsardzību regulējošo normatīvo aktu ievērošanu. Ņemot vērā, ka atbalsta centri sniedz atbalstu audžuģimenēm, specializētajām audžuģimenēm aizbildņiem, adoptētājiem un viesģimenēm un tajās ievietotajiem bērniem un VBTAI nodrošina bāriņtiesu darbības pārraudzību ārpusģimenes aprūpes nodrošināšanā bāreņiem un bez vecāku gādības palikušiem bērniem, kā arī līdz minēto normatīvo aktu stāšanās spēkā nodrošināja atbalstu audžuģimenēm, aizbildņiem, adoptētājiem un viesģimenēm, nepieciešams noteikt, ka VBTAI nodrošina atbalsta centram noteikto prasību izpildes pārraudzību, kā arī sniedz metodisko palīdzību. Atbalsta centra noteikumu projekts paredz, ka ar 2020.gada 1.aprīli VBTAI pārņems no Labklājības ministrijas (turpmāk – ministrija) Atbalsta centra noteikumos noteiktos pienākumus:1. līgumsaistības ar atbalsta centriem. VBTAI un atbalsta centriem, kuriem ir spēkā esošs līgums ar ministriju, nebūs jāslēdz jauni līgumi ar VBTAI, bet tajos tiks veikti attiecīgi grozījumi;
2. finansiālās saistības. VBTAI piešķirs atbalsta centriem pakalpojuma nodrošināšanai un administrēšanai paredzētos valsts līdzekļus, kā arī kompensēs ar atbalsta centra izveidošanu un iekārtošanu saistītos izdevumus. Gadījumos, ja ministrija kādam atbalsta centram būs izmaksājusi vienreizējo iekārtošanas kompensāciju, VBTAI, pārņemot šo pienākumu izpildi, nerodas pamats izmaksāt vienreizējo iekārtošanas kompensāciju atbalsta centram;
3. atbalsta centra reģistrēšanu. Lēmumu par atbalsta centra statusa piešķiršanu vai atteikumu pieņems VBTAI priekšnieka norīkota amatpersona un šo lēmumu varēs apstrīdēt VBTAI priekšniekam. Savukārt VBTAI priekšnieka lēmumu varēs pārsūdzēt Administratīvajā rajona tiesā;
4. atbalsta centru uzraudzība. VBTAI uzraudzīs un kontrolēs Atbalsta centra darbību: normatīvajos aktos atbalsta centram noteikto prasību izpildes, sniegto pakalpojumu apjoma un kvalitātes kontroli, valsts budžeta līdzekļu izlietošanu, kā arī izskatīs sūdzības par atbalsta centra sniegtajiem pakalpojumiem.

Lai nodrošinātu iepriekš minēto:1. VBTAI nolikuma projekts paredz papildināt nolikumu ar 2.2.¹ apakšpunktu šādā redakcijā:

 „2.2.¹ īstenot ārpusģimenes aprūpes atbalsta centru darba uzraudzību un metodisko palīdzību;”.1. Atbalsta centra noteikumu projekts paredz, ka VBTAI, sākot ar 2020.gada 1.aprīli, nodrošina atbalsta centram noteikto prasību izpildes pārraudzību – slēdz līgumus ar atbalsta centriem, piešķir pakalpojuma nodrošināšanai un administrēšanai paredzētos valsts budžeta līdzekļus, kā arī nodrošina atbalsta centru darbības uzraudzību. VBTAI uzrauga un kontrolē normatīvajos aktos atbalsta centram noteikto prasību izpildi, valsts budžeta līdzekļu izlietojumu, sniegto pakalpojumu apjomu un kvalitāti.

2013.gada 1.janvārī stājās spēkā grozījumi Civillikumā, Civilprocesa likumā un Bāriņtiesu likumā, kas nosaka jaunu rīcībspējas tiesisko regulējumu. Pilnīga rīcībspējas atņemšana tiek aizstāta ar ierobežotas rīcībspējas institūtu. Attiecīgi VBTAI nolikumā lietotais termins „rīcības nespējīgs” jāsaskaņo ar likumos lietoto terminoloģiju. Kā arī 2020.gada 1.janvārī spēku zaudē Latvijas Administratīvo pārkāpumu kodekss.Lai nodrošinātu iepriekš minēto VBTAI nolikuma projekts paredz:1. svītrot 4.2.apakšpunktā vārdus “Latvijas Administratīvo pārkāpumu kodeksā paredzētajos gadījumos”;2. aizstāt 5.3.apakšpunktā vārdus “Latvijas Administratīvo pārkāpumu kodeksā noteiktajos gadījumos” ar vārdiem “par izdarītajiem pārkāpumiem”. |
| 3. | Projekta izstrādē iesaistītās institūcijas un publiskas personas kapitālsabiedrības | VBTAI |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekti tiešā veidā attiecas uz VBTAI un atbalsta centriem.  |
| 2. | Tiesiskā regulējuma ietekme uz tautsaimniecību un administratīvo slogu | Lai VBTAI nodrošinātu atbalsta centriem noteikto prasību izpildes pārraudzību, metodisko palīdzību un uzraudzību, nepieciešams izveidot finansista amata vietu, kas tiks nodrošināta labklājības nozarei noteikto amata vietu ietvaros. |
| 3. | Administratīvo izmaksu monetārs novērtējums | Noteikumu projekti šo jomu neskar.  |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019.gads | Turpmākie trīs gadi (*euro*) |
| **2020** | **2021** | **2022** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020 gadam | izmaiņas, salīdzinot ar vidēja termiņa budžeta ietvaru 2020 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |   1 788 208 | **0** | 1 788 208 | **0** | 1 788 208 | **0** | **0** |
| * 1. **valsts pamatbudžets, tai skaitā ieņēmumi** no maksas pakalpojumiem un citi pašu ieņēmumi

apakšprogramma22.02.00 “Valsts programma bērnu un ģimenes stāvokļa uzlabošanai"*pildīšanu)* |   1 788 208  | - | 1 788 208 |  |  1 788 208 |  |  |
| 1.2. valsts speciālais budžets | 0  | 0  | 0  | 0  | 0  | 0  | 0  |
| 1.3. pašvaldību budžets | 0  | 0  | 0  | 0  | 0  | 0  | 0  |
| 2. Budžeta izdevumi |   1 788 208 | **0** | 1 788 208 | **0** | 1 788 208 | 0 | 0 |
| 2.1. valsts pamatbudžetsapakšprogramma22.02.00 “Valsts programma bērnu un ģimenes stāvokļa uzlabošanai"\* | 1 788 208  |  | 1 788 208 |  | 1 788 208 |  |  |
| 2.2. valsts speciālais budžets | 0  | 0  | 0  | 0  | 0  | 0  | 0  |
| 2.3. pašvaldību budžets | 0  | 0  | 0  | 0  | 0  | 0  | 0  |
| **3. Finansiālā ietekme** | 0  | 0  | 0  | 0  | 0  | 0  | 0  |
| 3.1. valsts pamatbudžets | 0  | 0  | 0  | 0  | 0  | 0  | 0  |
| 3.2. speciālais budžets | 0  | 0  | 0  | 0  | 0  | 0  | 0  |
| 3.3. pašvaldību budžets | 0  | 0  | 0  | 0  | 0  | 0  | 0  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0  | 0  |
| 5. Precizēta finansiālā ietekme | 0X | 0 | 0X | 0 | 0X | 0  | 0  |
| 5.1. valsts pamatbudžets |   |   |   |   |
| 5.2. speciālais budžets |   |   |   |   |
| 5.3. pašvaldību budžets |   |   |   |   |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Atbilstoši Ministru kabineta 2018.gada 26.jūnija noteikumiem Nr.354 “Audžuģimenes noteikumi” un Nr.355 “Ārpusģimenes aprūpes atbalsta centra noteikumi” un abu noteikumu apvienotajai anotācijai, paredzēts, ka:- atbalsta funkcijas pilnā apjomā veiks ārpusģimenes aprūpes atbalsta centri, norādot pakalpojumam “Specializēto audžuģimeņu ieviešanai, kuras būtu gatavas uzņemt bērnu jebkurā diennakts laikā, kā arī aprūpēt bērnu ar funkcionāliem traucējumiem, zīdaini vai bērnu, kas cietis no vardarbības, kā arī atbalsta centru finansēšanai, kas nodrošinātu atbalsta pakalpojumus audžuģimenēm, aizbildņiem un adoptētājiem” paredzēto finansējumu ik gadu 1 788 208 *euro* apmērā, tai skaitā:

|  |  |
| --- | --- |
| KOPĀ 2019.gadā un turpmāk ik gadu, *euro* | 1 788 208 |
| Tiešās pakalpojuma izmaksas (atbalsts audžuģimenēm, specializētajām audžuģimenēm, aizbildņiem, adoptētājiem un viesģimenēm): | 836 821 |
| Apmācības ģimenēm statusa (gan audžuģimenes, gan specializētās audžuģimenes) iegūšanai unapmācība potenciālajiem adoptētājiem: | 69 872 |
| Vienreizēja mājokļa iekārtošanas izdevumu kompensācija: | 9 000 |
| Atlīdzības izdevumi specializētām audžuģimenēm: | 729 947 |
| Atbalsta centru administrēšanas izdevumi: | 112 568 |
| Atbalsta centru izveidošanas, iekārtošanas izdevumi: | 30 000 |

Atbilstoši Ministru kabineta 2019. gada 20.auguta sēdes protokola Nr.35 23.§ 1.punktam no 2020. gada 1.janvāra ministrijai ir apstiprināta jauna budžeta apakšprogramma 22.03.00 “Valsts atbalsts ārpusģimenes aprūpei”, jo atbalsta centru darbības nodrošināšana nav tieši saistīta ar apakšprogrammas 22.02.00 “Valsts programma bērnu un ģimenes stāvokļa uzlabošanai” mērķi un būtību (Valsts programmas īstenošanu, kura ir unikāla programma katram kalendārajam gadam un kurā aktivitātes tiek plānotas atbilstoši aktuālākajām vajadzībām). Līdz ar to tika veikta funkcijas pārcelšana un finansējuma 1 788 208 *euro* apmērā pārdale no apakšprogrammas 22.02.00 ““Valsts programma bērnu un ģimenes stāvokļa uzlabošanai" uz apakšprogrammu 22.03.00 “Valsts atbalsts ārpusģimenes aprūpei”, kurā vienuviet būs apkopoti pasākumi, kas saistīti ar ārpusģimenes aprūpi. Noteikumu projekti paredz, ka ar 2020.gada 1.aprīli VBTAI pārņem atbalsta centram noteikto prasību izpildes pārraudzību, tai skaitā piešķirs pakalpojumu nodrošināšanai un administrēšanai paredzētos valsts budžeta līdzekļus. |
| 6.1. detalizēts ieņēmumu aprēķins |  |
| 6.2. detalizēts izdevumu aprēķins |
| 7. Amata vietu skaita izmaiņas | Nav |
| 8. Cita informācija | Lai VBTAI nodrošinātu atbalsta centriem noteikto prasību izpildes pārraudzību, metodisko palīdzību un uzraudzību, nepieciešams izveidot finansista amata vietu, kas tiks nodrošināta labklājības nozarei noteikto amata vietu ietvaros, t.i.:- 05.03.00 “Aprūpe valsts sociālās aprūpes institūcijās” - 1.00 amata vieta;- 22.01.00." Valsts bērnu tiesību aizsardzības inspekcija un bērnu uzticības tālrunis " +1.00 amata vieta. Finansējums amata vietai tiks nodrošināts apakšprogrammas 22.01.00 “Valsts bērnu tiesību aizsardzības inspekcija un bērnu uzticības tālrunis” atlīdzībai piešķirto līdzekļu ietvaros. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Noteikumu projekti šo jomu neskar. |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Noteikumu projekti šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekti publicēti 2019.gada 2.augustā ministrijas tīmekļa vietnē sadaļā “LM dokumentu projekti”, tādējādi dodot iespēju sabiedrībai līdzdarboties noteikumu projekta izstrādes procesā. |
| 2. | Sabiedrības līdzdalība projekta izstrādē | Lai informētu sabiedrību par noteikumu projektu un dotu iespēju izteikt par to viedokļus, informācija par audžuģimeņu noteikumu projektu ievietota ministrijas tīmekļa vietnē un termiņš viedokļa izteikšanai tika noteikts 2019.gada 27.septembrim. |
| 3. | Sabiedrības līdzdalības rezultāti | Atsauksmes norādītajā laikā netika saņemtas. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VBTAI |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektos paredzētā funkcija tiks nodrošināta esošo finanšu līdzekļu ietvaros.  |
| 3. | Cita informācija | Nav |

Labklājības ministrs R. Petraviča

Rita.Paršova

67782954

Rita.Paršova@lm.gov.lv